User:Emon71/sandbox

রুরাল পাওয়ার কোম্পানি লিমিটেড

দেশের বিদ্যুৎ সংকট নিরসনের লক্ষ্যে রুরাল পাওয়ার কোম্পানী লিমিটেড (আরপিসিএল) ৩১ ডিসেম্বর, ১৯৯৪ খ্রিঃ তারিখে যৌথ মূলধনী কোম্পানী ও ফার্মসমূহের নিবন্ধক এর দপ্তর হতে একটি পাবলিক লিমিটেড কোম্পানী হিসেবে নিবন্ধিত হয়। বাংলাদেশ পল্লী বিদ্যুতায়ন বোর্ড (বাপবিবোর্ড) এবং ০৫ (পাঁচ) টি পল্লী বিদ্যুৎ সমিতি (পবিস) আরপিসিএল এর উদ্যোক্তা। পরবর্তীতে পর্যায়ক্রমে আরো ০৮ (আট) টি পবিস অংশীদারিত্ব লাভ করায়, বর্তমানে মোট ১৩ (তের) টি পবিস এবং বাংলাদেশ পল্লী বিদ্যুতায়ন বোর্ড (বাপবিবোর্ড) আরপিসিএল এর শেয়ারহোল্ডার। কোম্পানী বর্তমানে উহার মালিকানাধীন ০৩ (তিন) টি বিদ্যুৎ কেন্দ্রের মাধ্যমে ২৮৭ মেঃওঃ এবং যৌথ উদ্যোগে প্রতিষ্ঠিত বিপিডিবি-আরপিসিএল পাওয়ারজেন লিমিটেড এর কড্ডাস্থ বিদ্যুৎ উৎপাদন কেন্দ্রের মাধ্যমে ১৫০ মেঃওঃ বিদ্যুৎ উৎপাদন করে তা জাতীয় গ্রীডে সরবরাহ করে আসছে। বছরের পর বছর ধরে আরপিসিএল নতুন প্রকল্প বাস্তবায়ন, বিদ্যুৎ কেন্দ্র পরিচালণ ও রক্ষণাবেক্ষনে ব্যাপক অভিজ্ঞতা অর্জন করেছে।